ROJNA บวกแรง 5% ลุ้นกำไร Q4/65 แจ่ม-โบรกอัพกำไรปี 65-67 โตเด่น
ROJNA บวกแรง 5% ลุ้นกำไร Q4/65 แจ่ม-โบรกอัพกำไรปี 65-67 โตเด่น รับยอดขายที่ดินทะลุเป้า แนะซื้อเป้า 6.70 บาท
ROJNA บวกแรง 5% ลุ้นกำไร Q4/65 แจ่ม-โบรกอัพกำไรปี 65-67 โตเด่น รับยอดขายที่ดินทะลุเป้า
15 ก.พ. 2566

ผู้สื่อข่าวรายงานว่า วันนี้ (13 ก.พ.66) ราคาหุ้นบริษัท สวนอุตสาหกรรมโรจนะ จำกัด (มหาชน) หรือ ROJNA ณ เวลา 15:42 น. อยู่ที่ระดับ 6.60 บาท บวก 0.30 บาท หรือ 4.76% สูงสุดที่ระดับ 6.70 บาท ต่ำสุดที่ระดับ 6.25 บาท ด้วยมูลค่าการซื้อขาย 50.08 ล้านบาท

บล.ทิสโก้ ระบุในบทวิเคราะห์ว่า คาดการณ์รายได้รวมที่ 4.3 พันล้านบาท สำหรับไตรมาส 4/65 โต 18% เทียบช่วงเดียวกันของปีก่อน และโต 6% เทียบไตรมาสก่อนหน้า จากรายได้การขายไฟฟ้า และการโอนที่ดินที่เพิ่มขึ้น อัตรากำไรขั้นต้นคาดการณ์ไว้ที่ 3.6% หดตัวอย่างมาก เทียบช่วงเดียวกันของปีก่อน จาก 14.9% เนื่องจากค่าแก็สที่สูงขึ้น แต่ขยายขึ้น เทียบไตรมาสก่อนหน้า เนื่องจากยังถือว่าดีขึ้นจากไตรมาส 3/65 SG&amp;A ต่อรายได้คาดลดลง เทียบช่วงเดียวกันของปีก่อน จากรายได้ที่เพิ่มขึ้น แต่เพิ่มขึ้นเทียบไตรมาสก่อนหน้าจากรายจ่ายในสิ้นปี
โดยปรับประมาณขึ้นสำหรับการรายได้ปี 65-67 ที่ 2-3% และอัตรากำไรขั้นต้นที่ 16% จาก 15.3% สำหรับปี 65 อิงจากค่าไฟฟ้าที่ชาร็จสูงขึ้น และยอดจองที่ดินอุตสาหกรรม 790 ไร่ ในปี 65 ซึ่งมากกว่าเป้าหมายของบริษัทที่ตั้งไว้ที่ 600-700 ไร่ และ 400-500 ไร่ สำหรับปีปกติ สำหรับกำไรปี 65 ปรับขึ้นไปที่ 96 ล้านบาท (จากขาดทุน 286  ล้านบาท) ส่วนปี 66 ปรับขึ้น 27% ที่ 489 ล้านบาท และเพิ่มขึ้น 3% ที่ 643 ล้านบาท สำหรับปี 67 ส่วน SG&amp;A ยังคงเดิมที่ 3.7% นอกจากนี้ปรับราคาเป้าหมายใหม่ขึ้นที่ 6.7 บาท จากเดิม 5.7 บาท